ชาวอังกฤษแห่ถือสัญชาติเยอรมันพุ่ง 3.6 เท่า!! - FINNOMENA
สำนักงานสถิติแห่งชาติเยอรมันระบุว่า ปี 2559 ที่ผ่านมามีชาวอังกฤษโอนสัญชาติเป็นเยอรมันถึง 2,865 คน เพิ่มขึ้น 361% จากปีก่อนหน้า ซึ่งทางสำนักงานฯ ได้ตั้งข้อสังเกตว่า การเพิ่มขึ้นนี้มีความเกี่ยวข้องกับเบร็กซิตไม่มากก็น้อย
26 มิ.ย. 2560

สำนักงานสถิติแห่งชาติเยอรมันระบุว่า ปี 2559 ที่ผ่านมามีชาวอังกฤษโอนสัญชาติเป็นเยอรมันถึง 2,865 คน เพิ่มขึ้น 361% จากปีก่อนหน้า ซึ่งทางสำนักงานฯ ได้ตั้งข้อสังเกตว่า การเพิ่มขึ้นนี้มีความเกี่ยวข้องกับเบร็กซิตไม่มากก็น้อย
ทั้งนี้ปี 2559 มีผู้ได้รับสัญชาติเยอรมันทั้งหมด 110,383 คน โดยอันดับหนึ่งคือชาวตุรกีจำนวน 16,290 คน ตามด้วยโปแลนด์และยูเครนที่ 6,632 และ 4,048 คนตามลำดับ โดยอังกฤษอยู่ในลำดับที่ 10
เรื่องนี้ยังสอดคล้องกับผลสำรวจของศูนย์วิจัยพิว ที่สำรวจความนิยมในตัวสหภาพยุโรปจากประชาชน 9,935 คนใน 10 ประเทศของยุโรป พบว่าหลังผลโหวตเบร็กซิต ความนิยมในสหภาพยุโรปพุ่งสูงขึ้น สวนทางกับเทรนด์ที่ลดลงมาตลอดตั้งแต่ปี 2553
จากกระแสก่อนหน้านี้ ที่ว่าบรรดาชาวอังกฤษที่ไม่เห็นด้วยกับการถอนตัวจากสมาชิกสหภาพยุโรปนั้น จะไปขอโอนสัญชาติเป็นประชาชนของประเทศในเครืออียู ซึ่งตอนนี้ดูเหมือนว่าคำพูดเชิงประชดประชันจริงนี้จะกลายเป็นจริงแล้ว
ที่มา : http://www.prachachat.net/news_detail.php?newsid=1498443657
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: